text: Skoleelever genoplever 1864
  07 april 2014 kl. 15.21
  1.000 elever og lærere brugte mandagen på at genopleve slaget ved Dybbøl Banke.
  To århundreder tilbage i tiden. Så langt skulle næsten 1.000 elever i 6. til 9. klasse, da de mandag oplevede, hvordan det var at være dansk soldat, imens preusserne gik til angreb i 1864.
  - Jeg har oplevet, hvordan de levede, og hvordan de sloges og hvordan de boede, siger skoleelev fra Dybbøl-skolen, Benjamin Therkelsen, om dagen.
  I år er det 150 år siden, Danmark tabte slaget ved Dybbøl til Preussen.
  Den 18. april markeres slaget på Historiecenteret. Her kan man besøge officersmarketenderen, de meniges marketender, smeden, soldater teltlejren, systuen med tidens mode og lazarettet. Man kan også storme skansen under kommandersergentens ledelse, skrive et brev fra fronten eller bage en pandekage i kogeskuret.
  TV SYD sender live fra begivenheden d. 18. april.
  